text: Folkedomstolen er ikke færdig med sagen om Vejle havn
  05 april 2017 kl. 20.35
  Politiet har droppet sine sigtelser mod de involverede i sagen om Vejle havn, men folkedomstolen er ikke færdig, lyder det. 
  Anklager om mandatsvig, underslæb og groft skattesvig er frafaldet, og alle de involverede parter slipper for straf.
  Men det betyder ikke, sagen ikke får konsekvenser for politikerne.
  - Det viser sig, at faktisk reagerer vælgerne hårdere overfor forhold, som ikke er dømt ulovlige, siger Poul Erik Thomsen, TV SYDs politiske kommentator.
  - Men der er ingen tvivl om, at vælgerne, det vil sige folkedomstolen, ikke er færdige med den her sag, fortsætter han.
  Da intet kan bevises, åbner det, ifølge Poul Erik Thomsen, for en ladeport af spekulationer hos vælgerne.
  Sagen om Vejle havn er så vigtig for vælgerne, fordi det drejer sig om penge eller magtmisbrug, og det er sager, der kan få vælgerne op i det røde felt. 
  Se hele interviewet med Poul Erik Thomsen øverst i artiklen.
  